אסטלינק

אסטלינק (באנגלית: Estlink) הוא קבוצת כבלי חשמל תת-ימיים מסוג HVDC (High-voltage direct current; תרגום לעברית: כבל זרם ישר מתח גבוה) בין אסטוניה לפינלנד, במטרה להבטיח אספקת חשמל סדירה בין שני האזורים ולשלב את שוקי האנרגיה הבלטיים והנורדיים.

 תיאור כללי 
הכבל מחבר בין אסטוניה לפינלנד והוא כולל מעבר של כ-75 קילומטרים מתחת למי מפרץ פינלנד. שני הכבלים הונחו מתחת לים על ידי ספינות מיוחדות. העומק המרבי של הכבל הוא כ-100 מטרים, מתחת לפני הים.

 אסטלינק 1 
 היסטוריה 
רעיונות ראשונים להנחת כבל תת-ימי להולכת חשמל בין המדינות הבלטיות למדינות הנורדיות, עלו כבר בשנות ה-90. משא ומתן בין חברות חשמל אסטוניות, פיניות, לטביות ונורווגיות (Eesti Energia, Pohjolan Voima, Helsingin Energia, Latvenergo ואחרות) החל ב-1999, וב-9 באוקטובר 2001 נחתם הסכם ראשוני בטאלין. הפרויקט קיבל דחיפה משמעותית לאחר חורף 2002–2003 הקשה, שהגביר את הביקוש לחשמל. ב-31 במרץ 2003 נחתם מכתב כוונות לכבל תת-ימי, ובמאי 2004 הצטרפה חברת Lietuvos Energija הליטאית וזמן קצר לאחר מכן הוקמה חברת ההקמה של הפרויקט: AS Nordic Energy Link. הפרויקט Estlink הושק רשמית ב-29 באפריל 2005. בניית תחנת ההמרה בהארקו והתקנת כבל יבשתי החלו ב-5 באפריל 2006, הכבל התת-ימי הונח בספטמבר 2006, והכבל נחנך ב-4 בדצמבר 2006 והפך לפעיל מלא ב-5 בינואר 2007.

Estlink 1 נוהל על ידי AS Nordic Energy Link, שהוקמה על ידי חברות חשמל בלטיות ופיניות: Eesti Energia (39.9%), Latvenergo וליטובוס אנרגיה (25% כל אחת), והיתרה (10.1%) בין Pohjolan Voima להלסינגין אנרגיה (דרך Finestlink). ב-30 בדצמבר 2013 נמכר הקישור למפעילי מערכות ההולכה Elering (אסטוניה) ו-Fingrid (פינלנד).

 אסטלינק 1 - תיאור 
 אורך הקו הוא 105 קילומטרים, מהם כ-74 קילומטרים מתחת למים. לקו ה-HVDC יש קיבולת של 350 מגה-ואט ומתח של +/-150 קילו-וולט. הנחת הכבלים החלה במאי 2006 ביבשה והושלמה בסתיו אותה שנה, בעומק מרבי של 100 מטרים.  

הכבל יוצר על ידי חברת ABB והונח בים, באמצעות הספינה CS Sovereign, בעומק מרבי של 100 מטרים. עלות הפרויקט הייתה 110 מיליון אירו.

 אסטלינק 1 – אתרים 
שםקואורדינטותאסטוניה – Harkuפינלנד – Espoo

 אסטלינק 2 
 היסטוריה 
הסכם מקדמי להקמת EstLink 2 נחתם בין החברות Elering ו-Fingrid בפברואר 2010 והחלטת השקעה וחוזה בנייה גובשו בהמשך אותה שנה. בדצמבר 2010 הוענקו חוזי הביצוע ל-Nexans (ייצור והנחת כבלים), Siemens (תחנות ממירים), וכן ל-Empower Oy ו-ETDE להקמת תשתיות הקצה והקווים בפינלנד.

הנחת הכבל החלה באוקטובר 2012 באמצעות הספינה Nexans Skagerrak. לאחר סדרת בדיקות והרצה ניסיונית שהחלו בסוף 2013, הכבל החל לפעול מסחרית ונחנך רשמית במרץ 2014. בינואר 2024 הושבת הקו עקב תקלה בחוף האסטוני, והוא חזר לפעילות מלאה ב-4 בספטמבר 2024 לאחר סיום התיקונים.

יכולת העברה של כבל הינה 650 מגוו"ט.
 התקרית בדצמבר 2024 
ב-25 בדצמבר 2024 התרחשה תקלה ב-EstLink 2 שצמצמה את קיבולת העברת החשמל בין אסטוניה לפינלנד מ-1,016 מגה-ואט ל-358 מגה-ואט. בשל תקלות דומות שאירעו באותה תקופה, בים הבלטי עלה חשד לחבלה, וראש ממשלת פינלנד אישר כי הנושא נמצא בחקירה.

במהלך האירוע ליווה משמר הגבול הפיני את המכלית Eagle S, המזוהה על פי הנציבות האירופית כחלק מ"צי הצללים" של רוסיה, לאחר ששהתה בקרבת מקום. אף שבתחילה העריכה חברת Fingrid שהתיקון יימשך עד אוגוסט, עבודות השיקום הסתיימו מוקדם מהצפוי והקו חזר לפעילות ב-18 ביוני 2025.

 אסטלינק 2 – פרטים 
EstLink 2 הוא קו מתח גבוה בזרם ישר (HVDC) דו-כיווני, בעל הספק מרבי של 650 מגה-ואט ומתח עבודה של 450 קילו-וולט. אורך הקו הוא 171 ק"מ, מהם: 145 ק"מ של כבל תת-ימי, 12 ק"מ של כבל יבשתי באסטוניה ו-14 ק"מ של קו עילי בפינלנד, המותקן על 63 עמודי חשמל.

עלות הפרויקט נאמדה בכ-320 מיליון אירו, מתוכם כ-180 מיליון אירו הוקצו לכבלים ו-100 מיליון אירו לתחנות הממירים. הנציבות האירופית השתתפה במימון הפרויקט בסך של 100 מיליון אירו.

 אסטלינק 2 – אתרים 
NameCoordinatesאסטוניה – Püssi Static Inverter Plantפינלנד – Nikuviken Cable Terminalפינלנד – Anttila Static Inverter Plant

 אסטלינק 3 
ב-28 ביוני 2022, חתמו אלרינג ופינגריד על מזכר הבנות להתחיל בתכנון כבל תת-ימי שלישי, EstLink3, בהספק של עד 1,000 מגה-וואט, שצפוי להסתיים עד 2035.

 קישורים חיצוניים 

 ביאורים 

 הערות שוליים 

קטגוריה:המפרץ הפיני
קטגוריה:האיחוד האירופי: כלכלה
קטגוריה:אסטוניה: כלכלה
קטגוריה:פינלנד: כלכלה
קטגוריה:אספקת חשמל
קטגוריה:כבלים תת-ימיים